D. 10 december fik jeg i fødselsdagsgave det nye Samsung Gear S3 Frontier smartwatch som jeg har ønsket mig. Jeg åbner den og er meget glad for den de første 3-4 timer lige indtil jeg finder ud af at det er Bluetooth og ikke LTE modellen. Elgiganten har så en 14 dages fuld returret som vi troede vi kunne bruge til at returnere varen (også selvom den er i brudt emballage). 
På https:// www.elgiganten. dk/cms/20131205_102024/aftersales-0025-crm-2-1-14-dages-abent-kob/ står der følgende:



Med fuld returret i 14 dage hos Elgiganten har du god tid til at bestemme dig - så du er sikker på, at du har truffet den rigtige beslutning.
Indimellem kan vi være usikre på, om vi har taget det rigtige valg; købt den rigtige vare. Hvidevarer, TV, og stereoanlæg er store investeringer for de fleste. Det er ikke altid, vi trives med det valg, vi tog i butikken - når vi kommer hjem. Det kan være, at varen ikke passede så godt ind i hjemmet, at vi ser en anden vare, eller at det simpelthen bare blev for stor en udgift lige den dag.

Fuld returret og pengene tilbage
Når du har købt en vare, bør du gå hjem med den, og se om den passer til dit behov. Hvis du ikke trives med den købte vare, har du fuld returret i 14 dage. Det betyder, at du kan levere varen tilbage og få pengene igen - selvom den varen er brugt. Forudsætningen er, at du har kvitteringen, at varen er komplet, og at varen er i samme stand som da du modtog den. 
(Ja nu er uret så brugt i omkring 3-4 timer og har kvitteringen. TJEK!)
Onlinekøb via hjemmesiden
Du har 14 dages returret fra du modtager varen. Du skal blot sørge for at varen er forsvarligt indpakket og afleveret til PostDanmark, anden fragtmand, eller til os i et af vores varehuse, senest 14 dage efter modtagelsen. Du betaler selv fragten. Du kan også nægte at modtage varen fra fragtmanden eller posthuset, så får vi den automatisk retur. Når vi har modtaget varen retur betaler vi dine penge tilbage.

Det er en betingelse for returretten, at varen tilbageleveres i samme stand, som du modtog den i.
(Yup den er perfekt og NØJAGTIG som ny… fordi det er den…)
Spil, film, div. software, forbrugsstoffer (batterier, blækpatroner mm.) skal returneres i ubrudt/plomberet emballage.
(hmmm software… hvad så med de tv man kan prøve af derhjemme og aflevere? De tæller åbenbart ikke….)
Ved abonnementer købt online bortfalder fortrydelsesretten, så snart du får stillet dit abonnement til rådighed, hvis det sker inden 14 dage fra aftalens indgåelse.

Du kan bytte/returnere varer på tværs af alle vores varehuse landet over - også selvom varen er købt online eller som telefonordre!



Jeg kom så ned i servicecenteret i Hillerød og fik den besked at det er der ikke noget at gøre ved. Vare er i brudt emballage. Jeg er ærligtalt ret skuffet over nu at stå med et smartwatch til 2.999,- der ikke skal bruges til andet en bordpynt. Jeg havde håbet på bedre service fra Elgiganten. Jeg ville ønske at de gjorde deres 14 dages FULDRETURRET lidt mere klar. Elgiganten har heller ikke fordelagtige priser i forholdet til Power, Bilka osv. Derfor bliver det nej tak her fra og sidste gang vi handler i Elgiganten.

UPDATERING:
Fik uret returneret og sagen er afklaret. Jeg syntes det er beklageligt at skulle igennem det her men er glad for at det er blevet ordnet.